**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2015. december 16-i ülésére)

## TÁRGY: BEFEKTETÉSI SZÁMLA MEGSZÜNTETÉSE

Kiskőrös Város Önkormányzatának (a továbbiakban: Önkormányzat) a 142/2008. sz. Képviselő-testületi határozattal módosított 122/2008., 124/2008. sz. Képviselő-testületi határozatokban az Önkormányzat fejlesztési feladatainak finanszírozásához kibocsátott kötvényhez kapcsolódóan befektetési számlával rendelkezik a Raiffeisen Bank Zrt. pénzintézetnél HUF és EUR devizanemekben. A Raiffeisen Bank Zrt. a 2013. évi adósságkonszolidáció kapcsán korlátozási intézkedéseket vezetett be az önkormányzatok befektetési lehetőségeinek tekintetében, emiatt az Önkormányzat pénzeszközei – a konszolidációhoz szükséges összegen felül - átterelésre kerültek a Takarékbank Zrt. pénzintézetnél vezettet Önkormányzati számlákra.

A konszolidáció lezajlása után a számlákon megmaradó egyenleg 8 968 270,42 HUF, illetve 7,91 EUR.

Az Önkormányzat számlavezető hitelintézete jelenleg a K & H Bank Zrt.

Az Önkormányzat a Takarékbank Zrt. pénzintézetnél is rendelkezik betéti - és értékpapírszámlával.

Három hitelintézetnél nincs szükség befektetési számlára és az Önkormányzatnak nincs arra vonatkozó kötelezettsége, hogy a Raiffeisen Zrt.-nél befektetési számlát vezessen. Célszerű a fennálló egyenleg átvezetésével egyidejűleg a számla megszüntetése .

A fentiek alapján javaslom, hogy a Képviselő-testület a Raiffeisen Zrt.-nél vezetett befektetési számláról a határozat-tervezetben foglaltaknak megfelelően döntsön.

**Kiskőrös, 2015. december 9.**

 **Domonyi László sk.**

 **polgármester**

**HATÁROZAT – TERVEZET**

A Képviselő-testület

1. egyetért azzal, hogy Kiskőrös Város Önkormányzata Raiffeisen Bank Zrt. pénzintézetnél vezetett 12062003-00108214-00200008 pénzforgalmi jelzőszámú HUF és a 12062003-00108214-00400002 pénzforgalmi jelzőszámú EUR befektetési elszámoló számlái 2015.12.31. napjáig kerüljenek megszüntetésre és a fennálló egyenleg Kiskőrös Város Önkormányzata K & H Bank Zrt.-nél vezetett 10400621-00027753-00000008 számú HUF pénzforgalmi számlájára kerüljön átutalásra.
2. felhatalmazza a polgármestert, hogy az 1. pontban meghatározott számlák megszüntetésével kapcsolatos intézkedéseket és szükséges jognyilatkozatokat megtegye.

**Felelős:** polgármester

**Határidő:** 2015. december 31.